**Jegyzőkönyv**

**Készült:** Zalaszentgrót Város Önkormányzat Képviselő-testületének 2015. július 23-án

 1600 órai kezdettel tartott **rendes** üléséről.

**Jelen vannak:** Baracskai József polgármester

 Balogh Gábor alpolgármester

 Beke László alpolgármester

 Takács Tibor képviselő

 Vári Mária képviselő

 Dr. Tihanyi Ottó képviselő

 Gelencsér István képviselő

 Dr. Simon Beáta jegyző

 Dr. Dézsenyi Veronika aljegyző

 Ujvári Éva pénzügyi osztályvezető

 Halászné Dukai Ágota műszaki osztályvezető

 Dr. Horváth István r. alezredes r. kapitány

 Kozma István r. százados őrsparancsnok

 Rétvári Róbert hivatalvezető

**Igazoltan távol marad:**

 Veress János képviselő

 Kovács László képviselő

**Jegyzőkönyvvezető:** Saska Zsuzsa

**Baracskai József:** Tisztelettel köszöntök mindenkit. Megállapítom, hogy a képviselő-testület 7 tagja jelen van, így határozatképes. Veress János és Kovács László képviselő igazoltan marad távol.

A napirendi pontok módosítását kérem oly módon, hogy az ülés előtt kiosztásra került napirendi pont –Döntés a városért végzett közösségi tevékenység honorálásáról­-­­ legyen a 4. sz. napirendi pont és zárt ülésen kerüljön tárgyalásra.

Kérem, aki egyetért a módosított napirendi pontokkal és a napirendek tárgyalásával szavazzon.

A képviselő-testület 7 igen szavazattal elfogadta a módosított napirendi tárgysort azzal, hogy a 4. sz. napirendi pont zárt ülésen kerül tárgyalásra.

**Napirendi pontok:**

1. Lejárt határidejű határozatok végrehajtása

1. A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló önkormányzati rendelet módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Beszámoló a Zalaszentgróti Rendőrőrs 2014. évi tevékenységéről

Előadó: Baracskai József polgármester

Tárgyalja: Gazdasági és Városfejlesztési Bizottság

**Zárt ülés**

1. Döntés a városért végzett közösségi tevékenység honorálásáról

Előadó: Baracskai József polgármester

**Nyílt ülés**

1. Központi orvosi ügyeleti rendszer működésére vonatkozó beszámoló elfogadása

Felelős: Baracskai József polgármester

Tárgyalja: Human Ügyek Bizottsága

1. Beszámoló a Zalaszentgróti Települési Értéktár Bizottság 2015. I. félévi tevékenységéről

Előadó: Baracskai József polgármester

Tárgyalja: Humán Ügyek Bizottsága

1. Döntés a ZALAISPA Hulladékgazdálkodási Társulás Társulási Megállapodás módosításának jóváhagyásáról

Előadó: Baracskai József polgármester

Tárgyalja: Gazdasági és Városfejlesztési Bizottság

1. A "Szentgróti dal" című zenemű felhasználási engedélyének megszerzése

Előadó: Baracskai József polgármester

Tárgyalja:Pénzügyi és Ügyrendi Bizottság

1. Csatlakozás az Európai Mobilitási Hét rendezvényhez

Előadó: Baracskai József polgármester

Tárgyalja: Gazdasági és Városfejlesztési Bizottság

1. Kisszentgróti mezőgazdasági út karbantartási munkáihoz forrás biztosítása

Előadó: Baracskai József polgármester

Tárgyalja: Gazdasági és Városfejlesztési Bizottság

1. Kistérségi Startmunka mintaprogram keretében kitermelt tűzifa értékesítési feltételeinek módosítása

Előadó: Baracskai József polgármester

Tárgyalja: Gazdasági és Városfejlesztési Bizottság

1. Elővásárlási jogról való lemondás

Előadó: Baracskai József polgármester

Tárgyalja: Gazdasági és Városfejlesztési Bizottság

1. Köztéri alkotások elhelyezése

Előadó: Baracskai József polgármester

Tárgyalja: Gazdasági és Városfejlesztési Bizottság

1. Zalai Borút Egyesület kérelme

Előadó: Baracskai József polgármester

Tárgyalja: Pénzügyi és Ügyrendi Bizottság

1. Egyebek
2. Kérdések, interpellációk

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A lejárt határidejű határozatok végrehajtása határidőben megtörtént.

Kérem, aki egyetért a lejárt határidejű határozatok végrehajtásáról szóló beszámolóval, szavazzon.

A képviselő-testület 7 igen szavazattal elfogadta a lejárt határidejű határozatokról szóló beszámolót.

**2. sz. napirendi pont**

**A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló önkormányzati rendelet módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Pénzügyi és Ügyrendi Bizottság megtárgyalta elfogadásra javasolja a képviselő-testületnek. Egy alkotmánybírósági döntés miatt kell módosítani a rendeletet, melynek indokait az előterjesztés részletesen tartalmazza.

Kérem, aki egyetért a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló önkormányzati rendelet módosításával, szavazzon.

*A képviselő-testület 7 igen szavazattal megalkotta a 16/2015. (VII. 24.) sz. önkormányzati rendeletét a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 26/2013. (XI. 01.) önkormányzati rendelet módosításáról.*

**3. sz. napirendi pont**

**Beszámoló a Zalaszentgróti Rendőrőrs 2014. évi tevékenységéről**

*A napirendhez tartozó előterjesztés a jegyzőkönyv mellékletét képezi*

**Baracskai József:** Tisztelettel köszöntöm Dr. Horváth István keszthelyi rendőrkapitányt és Kozma Istvánt a Zalaszentgróti Rendőrőrs parancsnokát.

**Takács Tibor:** Megköszönjük a részletes beszámolót a rendőrőrsnek, szép eredményeket és javuló mutatókat látunk. Köszönöm továbbá, hogy az újonnan alakult Zalaszentgróti Városvédő Polgárőr Egyesületet is megemlíti a beszámolóban, mint a rendőrőrssel való jövőbeni együttműködés egyik lehetőségét, színterét. Remélem, hogy a jövőben is megmarad az eddigi jó kapcsolat az önkormányzat és a rendőrség között.

**Beke László:** Zalaszentgrót azon települések közé tartozik, amely kevésbé fertőzött, kevésbé van jelen a napi tevékenység során a bűnözés. Többször vettem részt az őrsparancsnok úrral éjszakai városjáráson.

**Gelencsér István:** Majdnem minden területen javultak a mutatók a beszámoló szerint, ennek ellenére azt halljuk, hogy egyre romlik a helyzet, bár remélem, mi előbbre járunk az országos átlagnál. Természetesen az eredményekre büszkék lehetünk, a további munkájukhoz sok sikert kívánok.

**Baracskai József**: Az a cél, hogy polgárbarát rendőrséget alakítsunk ki Zalaszentgróton, megvalósult. Ki szeretném emelni az együttműködést és a társadalmi kapcsolatoknak az erősítését, ami a Keszthelyi Rendőrkapitányság, a Zalaszentgróti Rendőrőrs és az önkormányzati között él. Ez a kapcsolat köszönhető a kapitány úr és az őrsvezető úr személyének, mely kihat az egész városra. Meg kell említeni, hogy évek óta visszatérően sor kerül egy bűnmegelőzési tábor rendezésére a városban. Különböző rendezvényeken megjelennek a rendőrség vezetői a zalaszentgróti eseményeken. Külön köszönet illeti Sznopek Veronikát, a Keszthelyi Rendőrkapitányság munkatársát, aki a kábítószeres programokban is nagyban segítette az önkormányzat munkáját. Az őrsvezető úr tagja a Polgárőrségnek, mellette a Shotokan Karate-Do egyesület tagja, több kapcsolódási pont van, ami hasznos a település számára is.

**Gelencsér István**: A mai nap folyamán kérte Kovács Lajos az Off-road csapata nevében a polgárőrség segítségét az utak biztosítására, amellyel kapcsolatban a rendőrséget is megkereste.

**Kozma István**: Kovács Lajos bejelentette a rendezvényt és elmondtam, hogy a rendőrség részéről mit tudunk vállalni, a polgárőrséggel is tartottunk egy koordinációs értekezletet a rendezvény biztosításával kapcsolatban. A hétvégi Puszika-oszika rendezvényt is a polgárőrséggel közösen biztosítjuk, a jelenlét az egyik záloga annak, hogy viszonylag normális keretek között zajlanak a rendezvények. A tapasztalatom az, hogy minél nagyobb a jelenlét, annál kisebb a bűncselekmények száma. Köszönöm a dicsérő szavakat, ilyenkor nagy súlyt érzek a vállamon, mert eredményeket elérni egy dolog, de hosszú éveken keresztül fenntartani, esetleg javítani a közbiztonsági helyzetet roppant nehéz. Négy éves időszakra tekintve folyamatosan csökken a bűncselekmények száma, ezt megtartani nagyon nehéz, sok munkát igényel, és kellenek hozzá a civil kapcsolatok, amelyeket folyamatosan építünk. A rendőrség létszáma önmagában kevés ahhoz, hogy mindenhol jelen legyünk, mindazonáltal továbbra is azon leszünk, hogy ezt a tendenciát folytassuk.

**Dr. Horváth István**: Hasonlóképpen látom az őrs működését, stabilan és jól működik, képes arra, hogy működési területén a feladatokat magas szinten ellássa. Ahogy a társadalom átalakul és újabb kihívások keletkeznek ehhez a rendőrségnek idomulni kell. A családokkal és az iskolákkal kapcsolatos változásoknál be kell avatkoznunk a legintimebb szférába. A körzeti megbízottak rendszeresen tartanak órákat és együttműködnek a pedagógusokkal. A javuló tendenciát nézve közösen még egy léptékkel tudjuk a sikereket fejleszteni. A személy elleni bűncselekményeknél nagy jelentősége van a szórakozási kultúrának, illetve az alkoholfogyasztásnak. A vagyonvédelemben érhetünk el eredményeket, ha képesek vagyunk olyan megelőzési rendszert működtetni és olyan mértékben beépíteni minden polgártársunk életébe a védőmechanizmusokat, hogy ez a viszonylag alacsony számú, de irritáló vagyon elleni bűncselekményszám is csökkenjen. Az emberek nagyon nehezen építik be az információkat az életükbe, naponta és esetenként a média ad hírt. Zala megye és Nyugat- Magyarország összehasonlíthatatlanul jobb helyzetben van, mint a központi régiók, különösen Budapest egyes kerületei. Ezt az értéket meg kell őrizni, a sikerek sokszor nyomasztóbbak mert a jövő bizonytalan. Nagy lépést tett Zalaszentgrót Város a fejlődés irányába azzal, hogy létrehozta a polgárőrséget, a vagyon elleni bűncselekmények csökkentésében nagyon nagy szerepük lesz a jövőben. Köszönöm az elismerő szavakat, tudjuk mi a feladatunk, remélem, hogy a következő beszámolóban is képesek leszünk ennek a bizalomnak maximálisan eleget tenni. Egy olyan közösséget látok itt, amely központi szerepet tölt be a térségben.

**Baracskai József**: Kérem, aki elfogadja a Zalaszentgróti Rendőrőrs 2014. évi tevékenységéről szóló beszámolót, szavazzon.

A képviselő-testület 7 igen szavazattal az alábbi határozatot hozta:

**114/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgrót Város közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról szóló, 2014. évre vonatkozó beszámoló jelentést az előterjesztés 1. számú melléklete szerinti tartalommal elfogadja.

A Képviselő-testület felkéri a jegyzőt, hogy a döntésről a Keszthelyi Rendőrkapitányság Zalaszentgróti Rendőrőrsének parancsnokát a határozati kivonat két példányának megküldésével értesítse.

Határidő: 2015. július 31.

Felelős**:** Dr. Simon Beáta jegyző

**1610**

**ZÁRT ÜLÉS**

**ZÁRT ÜLÉS UTÁN**

**1620**

**5. sz. napirendi pont**

**Központi orvosi ügyeleti rendszer működésére vonatkozó beszámoló elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Humán Ügyek Bizottsága részletesen tárgyalta a napirendet, az ülésen részt vett Rédei József, az ügyeleti rendszert biztosító társaság, a ReálMed Kft ügyvezetője és Dr. Al-Yari Mohamed az Egészségügyi Központ vezetője. A ZalA-Kar Térségi Innovációs Társulás is tárgyalta az ügyeleti rendszer működéséről szóló beszámolót. Eredetileg minden orvos készenléti ügyeletben dolgozott, ezt követően a Türje központú, az önkormányzatok fenntartásában lévő ügyeleti társulás működött, de az orvosok részéről folyamatosak voltak panaszok a bérezéssel kapcsolatban, utána a ReálMed Kft. vette át az orvosi ügyelet működtetését. A lakosság részéről vannak olyan problémák, melyeknek orvoslását jelezték a cég, nagyrészt megtörtént a változás. Az ügyelet fenntartása országszerte problémát okoz, de nyilvánvalóan nekünk a legfontosabb az itt élő betegek maximális kiszolgálása. Az orvosi ügyelet során nagyon magas számban fordul elő az indokolatlan hívás, nyilván ez megnehezíti a maximális feladatellátást. A jövőben is fokozott figyelmet fordítunk az ügyeleti rendszer működésére.

**Beke László:** A ReálMed Kft vezetőjének volt egy olyan felvetése, hogy az ügyeleti rendszer létrejöttekor célként került kitűzésre, hogy ne csak Zalaszentgrót város, hanem a környező települések lakosságát is szolgálja. Kérdezem, hogy a környező települések polgármestereinek az ügyeleti rendszerhez való hozzáállása milyen?

**Baracskai József:** A fent említett ZalA-KAR társulás ülésen Zalabér polgármestere képviselte személyemet. A türjei ügyeleti társulás idején a problémák nagy része az orvosok részéről a bérezés miatt történt, a járási orvosok látták el az ügyeleti feladatot. Jelenleg nem kötelező feladat a járási orvosoknak az ügyelet ellátása. Egy beteg sokkal nagyobb bizalommal fordul a háziorvosa felé, mint egy ismeretlen orvoshoz.

**Gelencsér István:** Sokszor előfordul, hogy az orvosok nem tartják be az ügyeleti időt, többször kell ellenőrizni az ügyeleti rendet. Az a pozitívum, hogy van egy mentőállomása a városnak.

**Baracskai József**: Dr. Al-Yari Mohamed többször ellenőrzi az ügyeletet és rendszeresen jelez ha probléma adódik, ezt a központi ügyelettel is közöljük. Országos probléma, hogy a jobb megélhetés reményében egyre több orvos keres külföldön munkát.

Kérem, aki egyetért az orvosi ügyeleti rendszer működésére vonatkozó beszámoló elfogadásával, szavazzon.

A képviselő-testület 7 igen szavazattal az alábbi határozatot hozta:

**116/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete a központi ügyeleti ellátásra vonatkozó beszámolót elfogadja.

A Képviselő-testület felkéri a jegyzőt, hogy a ReálMed Kft. ügyvezetőjét a határozati kivonat egy példányának megküldésével értesítse.

*Határidő:* 2015. július 15.

*Felelős:* Dr. Simon Beáta jegyző

**6. sz. napirendi pont**

**Beszámoló a Zalaszentgróti Települési Értéktár Bizottság 2015. I. félévi tevékenységéről**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Zalaszentgróti Települési Értéktár Bizottság tagjai: Beke László alpolgármester, Varga István intézményvezető és jómagam. A Humán Ügyek Bizottságának az ülésén beszámoltunk az Értéktár Bizottsági ülésről, az előterjesztés 1. sz. melléklete tartalmazza, hogy mi kerül be Zalaszentgróti Települési Értéktárba. Ezeknek a járási, térségi és a megyei levéltárba való felvételét is javasoljuk és reméljük, hogy a javaslatainkat befogadják. Június 26-án tartották meg a Járási Értéktár napot Türjén, részt vettem az ünnepségen. Megbeszélést tartottunk a környező települések polgármestereivel, hogy az elkövetkezendőkben minél több értéket tudjunk bemutatni. Tervünk, hogy a járás összes településén megvalósuljon egy értéktár bemutató.

**Beke László:** Egy újszerű és érdekes kezdeményezése a mai társadalomnak, mégis nagyon fontos szegmense a civil szférának. Nekünk is nagyon fontos, hogy megnevezzük azokat az értékeket, amelyekre kiemelt figyelmet fordítunk. Várjuk a lakosság ötleteit, véleményeit, javaslatait, hiszen városunk a Zala völgyében egy ékszerdoboz.

**Baracskai József:** Kérem, aki egyetért a Zalaszentgróti Települési Értéktár Bizottság 2015. I. félévi tevékenységéről szóló beszámolóval, szavazzon.

A képviselő-testület 7 igen szavazattal az alábbi határozatot hozta:

**117/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgróti Települési Értéktár Bizottság 2015. I. félévi tevékenységéről szóló beszámolót az előterjesztés melléklete szerinti tartalommal jóváhagyja.

Felkéri a polgármestert és a jegyzőt, hogy a Zalaszentgróti Települési Értéktár Bizottság további működéséhez szükséges feltételeket továbbra is biztosítsa.

Határidő: 2015. július 31., illetve folyamatos

Felelős: Dr. Simon Beáta jegyző

**7. sz. napirendi pont**

**Döntés a ZALAISPA Hulladékgazdálkodási Társulás Társulási Megállapodás módosításának jóváhagyásáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Gazdasági és Városfejlesztési Bizottság megtárgyalta és elfogadásra javasolja a képviselő-testületnek. Egy nagy európai uniós projekt kapcsán szükséges a megállapodás módosítása.

Kérem, aki egyetért a megállapodás módosításának jóváhagyásával, szavazzon.

A képviselő-testület 7 igen szavazattal az alábbi határozatot hozta:

**118/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete a Nyugat-Balaton és Zala Folyó Medence Nagytérség Települési Szilárd Hulladékai Kezelésének Korszerű Megoldására létrejött Önkormányzati Társulás (rövidített neve: ZALAISPA Hulladékgazdálkodási Társulás) Társulási Megállapodását az előterjesztés szerinti tartalommal elfogadja.

Zalaszentgrót Város Önkormányzatának Képviselő-testülete felhatalmazza a polgármestert a Társulási Megállapodás aláírására, és felkéri, hogy a döntésről a ZALAISPA Hulladékgazdálkodási Társulást tájékoztassa.

Határidő: 2015. július 31.

Felelős: Baracskai József polgármester

**8. sz. napirendi pont**

**A Szentgróti dal című zenemű felhasználási engedélyének megszerzése**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Pénzügyi és Ügyrendi Bizottsági ülésen bemutatásra került a Szentgróti dal című zenemű. A cél az volt, hogy legyen a városnak egy olyan himnusza, ami a mai kor követelményeinek megfelel. A szerzők és az előadók helyi zenészek, és bármilyen városi rendezvényen előadásra kerülhet. Az előterjesztés melléklete a szerződést tartalmazza.

A szerződés 8. pontjában történt időpont módosítás 2015. augusztus 19-re.

Kérem, aki egyetért a Szentgróti dal című zenemű felhasználási engedélyének megszerzésével, szavazzon.

A képviselő-testület 7 igen szavazattal az alábbi határozatot hozta:

**119/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a "Szentgróti Dal" című zenemű vonatkozásában Szili Péter szerzővel felhasználási szerződést köt az előterjesztés 1. számú melléklete szerinti tartalommal.

A Képviselő-testület felhatalmazza a polgármestert a felhasználási szerződés aláírására.

**Határidő:** 2015. július 31.

**Felelős:** Baracskai József polgármester

**9. sz. napirendi pont**

**Csatlakozás az Európai Mobilitási Hét rendezvényhez**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az autómentes nap megszervezésére tavaly nyertünk támogatást, mely az idei évben is megrendezésre kerül szeptember 22-én. Az egészségre való nevelés az idei évben egy fokozott feladat az önkormányzat részéről. Az intézmények részvételére az idei évben is számítunk.

Kérem, aki egyetért az Európai Mobilitási Hét rendezvényhez való csatlakozással, szavazzon.

A képviselő-testület 7 igen szavazattal az alábbi határozatot hozta:

**120/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete egyetértését adja az Európai Mobilitási Hét rendezvénysorozat keretében megvalósuló Autómentes Nap megszervezéséhez 2015. szeptember 22. napján.

A Képviselő-testület felhatalmazza a polgármestert a rendezvény megszerzésével kapcsolatos valamennyi intézkedés megtételére.

Határidő: 2015. szeptember 22.

Felelős: Baracskai József polgármester

**10. sz. napirendi pont**

**Kisszentgróti mezőgazdasági út karbantartási munkáihoz forrás biztosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Egy kezdeményezés indul a kisszentgróti gazdák részéről, nagy mennyiségű követ hordtak a mezőgazdasági útra saját forrásból. Az önkormányzat ígérete szerint hozzájárult a mezőgazdasági út felújításához, így a Szabadság utca folytatásában lévő út felújítása megoldódik. Az út felújításához külön a Kisszentgróti Részönkormányzat is hozzájárul, mint ahogy eddig is tette, amikor is problémát okozott az úton lévő híd felújítása. Az egyik híd felújítása megtörtént. A Gazdasági és Városfejlesztési Bizottság megtárgyalta, elfogadásra javasolja a képviselő-testületnek.

Kérem, aki egyetért a kisszentgróti mezőgazdasági út karbantartási munkáihoz történő forrás biztosításával, szavazzon.

A képviselő-testület 7 igen szavazattal az alábbi határozatot hozta:

**121/2015. (VII. 23.) számú képviselő-testületi határozat:**

Zalaszentgrót Város Önkormányzatának képviselő-testülete úgy dönt, hogy a Zalaszentgrót 010200 és 010199/6 hrsz-ú mezőgazdasági út karbantartási munkáihoz 9 kamion kő megvásárlásához biztosít forrást maximum 630.000 Ft összegben, amelyre a Kistérségi startmunka mintaprogram bio – és megújuló programelemében kivágásra került fák értékesítéséből befolyt összeg nyújt fedezetet.

**Határidő:** 2015. szeptember 30.

**Felelős:** Baracskai József polgármester

**11. sz. napirendi pont**

**Kistérségi Startmunka mintaprogram keretében kitermelt tűzifa értékesítési feltételeinek módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előző képviselő-testületi ülésen döntöttünk a tűzifa értékesítésének feltételeiről. A visszajelzések alapján az értékesítési árak magasnak bizonyultak, így csökkentésre kerültek. Javaslom, hogy a vegyes méterfa legalább bruttó 15.240.- Ft/erdei m3, az akác méterfa pedig legalább bruttó 16.510.- Ft/erdei m3 áron tűzifaként értékesítésre kerüljön. A Gazdasági és Városfejlesztési Bizottság megtárgyalta, elfogadásra javasolja a képviselő-testületnek.

Kérem, aki egyetért a kitermelt tűzifa értékesítési feltételeinek módosításával, szavazzon.

A képviselő-testület 7 igen szavazattal az alábbi határozatot hozta:

**122/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete - a 111/2015. (VI. 25.) számú határozatában meghatározott vételárösszegek módosításával - egyetért azzal, hogy a Kistérségi Startmunka mintaprogram bio- és megújuló energia felhasználás programeleme keretében kitermelésre kerülő vegyes méterfa legalább bruttó 15.240.- Ft/erdei m3, az akác méterfa pedig legalább bruttó 16.510.- Ft/erdei m3 áron tűzifaként értékesítésre kerüljön.

A Képviselő-testület felkéri a polgármestert, hogy az önkormányzati vagyonrendeletben biztosított hatáskörével élve gondoskodjon a határozat végrehajtásáról.

Határidő: 2016. március 31.

Felelős: Baracskai József polgármester

 Dr. Simon Beáta jegyző

**12. sz. napirendi pont**

**Elővásárlási jogról való lemondás**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Gazdasági és Városfejlesztési Bizottság megtárgyalta az 1. sz. határozati javaslatot, elfogadásra javasolja a képviselő-testületnek. A 2. sz. határozati javaslatot a részönkormányzat tárgyalta és az elővásárlási jog gyakorlására nem tett támogató javaslatot. A bizottsági ülés napjáig nem állt rendelkezésünkre a javaslat, így nem került tárgyalásra a Gazdasági és Városfejlesztési Bizottsági ülésen. A határozati mindkét pontját elfogadásra javaslom a képviselő-testületnek.

Kérem, aki egyetért a határozati javaslat 1. pontjával, szavazzon.

A képviselő-testület 7 igen szavazattal egyetért a határozat 1. pontjával.

Kérem, aki egyetért a határozati javaslat 2. pontjával, szavazzon.

A képviselő-testület 7 igen szavazattal egyetért a határozat 2. pontjával.

A fenti szavazatok alapján a képviselő-testület az alábbi határozatot hozta:

**123/2015. (VII. 23.) számú képviselő-testületi határozat:**

I. Zalaszentgrót Város Önkormányzatának Képviselő-testülete úgy dönt, hogy a Zalaszentgrót 020031/4 hrsz.-ú, helyi jelentőségű védett területnek minősülő ingatlan adásvétele kapcsán nem kíván élni elővásárlási jogával.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2015. augusztus 15.

**Felelős:** Dr. Simon Beáta jegyző

II. Zalaszentgrót Város Önkormányzatának Képviselő-testülete úgy dönt, hogy a Zalaszentgrót 050019/10 hrsz.-ú, helyi jelentőségű védett területnek minősülő ingatlan adásvétele kapcsán nem kíván élni elővásárlási jogával.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2015. augusztus 15.

**Felelős:** Dr. Simon Beáta jegyző

**13. sz. napirendi pont**

**Köztéri alkotások elhelyezése**

*A napirendhez tartozó előterjesztés a jegyzőkönyv mellékletét képezi*

**Baracskai József:** Köztudott, hogy több éve működik városunkban a Villa Negra Művészei Közhasznú Egyesület és minden évben egy-egy kortárs köztéri alkotást felajánlanak a városnak. Idén Böszörményi István a „Tórusz” című alkotását, valamint Lukács István „A Villa Negra Völgye” című alkotását ajánlotta fel városunknak.. Ezen kívül a város gyakorlóhelye a Képzőművészeti Egyetem Szobrász Tanszéknek és az egyetemisták is felajánlanak egy alkotást. Böszörményi István alkotásának helyéül a Hatamov Híd környékét jelöltük meg, Lukács István alkotása a Szent István téren kerül elhelyezésre. Amennyiben a Szent István téren bekövetkezik a felújítás, a szobor áthelyezésre kerülne. A határozati javaslat tartalmaz egy előkészítési munkadíjat, mely fejlesztési céltartalék terhére nyújt fedezetet. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérem, aki egyetért a köztéri alkotások elhelyezésével, szavazzon.

A képviselő-testület 7 igen szavazattal az alábbi határozatot hozta:

**124/2015. (VII. 23.) számú képviselő-testületi határozat:**

Zalaszentgrót Városi Önkormányzat Képviselő-testülete hozzájárul a Zalaszentgrót, 10364/5 hrsz.-ú ingatlanon Böszörményi István a „Tórusz” című alkotásának, valamint a Zalaszentgrót, Szent István tér 351/8. hrsz.-ú ingatlanon Lukács István „A Villa Negra Völgye” című alkotásának felállításához.

Zalaszentgrót Város Önkormányzat Képviselő-testülete köszönetét fejezi ki Böszörményi István és Lukács István művészeknek a város szépítésében végzett munkájáért az alkotások ingyenes átadásával.

A tuskózás és az alap elkészítéséhez szükséges 100.000 Ft összegre az Önkormányzat 2015. évi költségvetésének általános fejlesztési céltartaléka fedezetet nyújt.

A képviselő-testület felkéri a polgármestert az alkotások elhelyezésével kapcsolatos további intézkedések megtételére.

**Határidő:** 2015. december 31.

**Felelős:** Baracskai József polgármester

**14. sz. napirendi pont**

**Zalai Borút Egyesület kérelme**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az önkormányzat visszatérítendő támogatásban részesítette az egyesületet megállapodás alapján. A megállapodás határideje lejárt, az összeg nem került visszafizetésre. Az Egyesület élén változás történt, kérik az összeg elengedését, és még további támogatást kérnek. Az egyesület tárgyalta az ügyet, de az önkormányzatot nem értesítette a fejleményekről. A felépített turisztikai központ jó dolog a város életében, ez a Zalai Borút Egyesület projektjeként az önkormányzat beleegyezésével valósult meg. Az építkezésbe az önkormányzat nagy összeget fektetett, nem tartom indokoltnak az összeg vissza nem fizetését.

**Beke László:** A Zalai Borút Egyesület által benyújtott kérelmében nem látom a pontos elszámolást. Nem tudom a kérését elfogadni, a határozat elfogadását javaslom.

**Baracskai József**: Kérem, aki egyetért a Zalai Borút Egyesület kérelmének elútasításával, szavazzon.

A képviselő-testület 7 igen szavazattal az alábbi határozatot hozta:

**125/2015. (VII. 23.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalai Borút Egyesület tartozását nem engedi el, valamint a további pénzügyi támogatási igényét nem támogatja. A képviselő-testület a tartozás visszatérítése határidejének 2015. december 31-ét határozza meg.

A képviselő-testület felhatalmazza a polgármestert megállapodás aláírására.

**Határidő:** 2015. július 31.

**Felelős:** Baracskai József polgármester

**Baracskai József**: Kérdések, interpellációk nem érkeztek.

Az augusztus 20-i ünnepségre mindenkit szeretettel várunk, testvérvárosunk Germersheim delegációja is érkezik az ünnepségre.

Baracskai József polgármester további hozzászólás hiányában az ülést 1650 órakor bezárta.

Kmf:

Baracskai József Dr. Simon Beáta

 polgármester jegyző